By Plimun Web Design
ສາຫະພັນແມ່ຍິງ ສສກ ຈັດ 5 ກິດຈະກຳສະຫລອງວັນແມ່ຍິງສາກົນ ຢ່າງພົດຟື້ນ
ພິທິຈັດກິດຈະກຳ ແຂງຂັນກິລາໃນຄັ້ງນີ້ ໄດ້ມີຂື້ນໃນຕອນບ່າຍຂອງ ວັນທີ 5 ມີນາ ຜ່ານມາ ທີສະໜາມກິລາເຈົ້າອານຸວົງ ນະຄອນຫລວງວຽງຈັນ ໂດຍໃຫ້ກຽດເຂົ້າຮວມ ທ່ານ ນາງ ແສງເດືອນ ຫລ້າຈັນທະບູນ ລັດຖະມົນຕີ ຊ່ວຍວ່າການ ກະຊວງສຶກສາທິການ ແລະ ກິລາ ແລະ ທ່ານ ນາງຂັນທະລີ ສີຣິພົງພັນ ປະທານສະຫະພັນ ແມ່ຍິງ ທັງເປັນຫົວໜ້າກົມກວດກາ ກະຊວງສຶກສາທິການ ແລະ ກີລາ, ມີບັນດາສະມາຊີກສະຫະພັນແມ່ຍິງ ທັງໝົດ 25 ຮາກຖານອ້ອມຂ້າງກະຊວງ, 3 ອົງການຈັດຕັ້ງມະຫາຊົນ, ພະນັກງານ -ລັດຖະກອນ ພາຍໃນກະຊວງ ສສກ ແລະ ແຂກ ຖືກເຊີນເຂົ້າຮວມ.
ໂອກາດນີ້, ທ່ານ ນາງຂັນທະລີ ສີຣິພົງພັນ ໄດ້ລາຍງານໃຫ້ຮູ້ວ່າ: ທາມກາງທີ່ແມ່ຍິງທົ່ວໂລກ ພວມເບີກບານມ່ວນ ຊືນກັບການສະເຫລີມສະຫລອງ ວັນແມ່ຍິງສາກົນຄົບຮອບ 104 ປີ ພ້ອມດ້ວຍ ແມ່ຍິງບັນດາເຜົ່າໃນຂອບເຂດທົ່ວປະເທດ ດ້ວຍຄວາມເອກອ້າງທະນົງໃຈເວົ້າລວມ, ເວົ້າສະເພາະ ສະຫະພັນແມ່ຍີງ ກະຊວງສືກສາທິການ ແລະ ກີລາ ກໍໄດ້ຈັດພິທີສະເຫລີມສະຫລອງເຊັ່ນກັນ ໂດຍການ ຈັດປະຖະກະຖາ ເລົ່າມູນເຊື້ອປະຫວັດຄວາມເປັນມາຂອງວັນແມ່ຍິງສາກົນ, ຄວາມຮູ້ດ້ານຕ່າງໆ ກ່ຽວກັບ ກົດໝາຍ, ສົນທິສັນຍາສາກົນທີພົວພັນເຖິງການພັດທະນາ ແລະ ປົກປ້ອງແມ່ຍິງ,ຈັດຕັ້ງແຂ່ງຂັນ 3 ດີ, ສີລະປະວັນນະຄະດີ ແລະ ອື່ນໆ.
ຄຽງຄູກັນນັ້ນ, ສະຫະພັນແມ່ຍິງກະຊວງ ສສກ ຍັງໄດ້ຈັດງານແຂ່ງຂັນກິລາປະເພດຕ່າງໆ ເຊິງ ເປັນໜຶ່ງໃນຂະບວນການເພືອປູກລະດົມ ແລະ ສ່້າງບັນຍາກາດໃຫ້ສະມາຊີກ ແລະ ອ້າຍເອື້ອຍນ້ອງເພດຍິງ ເຂົ້າຮວມຈັດຕັ້ງປະຕິບັດມະຕີກອງປະຊູມໃຫ່ຍຄັ້ງທີ 6 ຂອງຕົວແທ່ນແມ່ຍິງລາວທົວປະເທດ, ການຈັດ ຕັ້ງປະຕີບັດ 6 ແຜນງານ 32 ໂຄງການຂອງແຜນພັດທະນາແມ່ຍິງກະຊວງສືກສາທິການ ແລະ ກິລາ, ຂະບວນການແຂ່ງຂັ້ນ 3 ດີ ໄລຍະທ້າຍສະໄໜທີ 4 ຂອງອົງການຈັດຕັ້ງມະຫາຊົນ ແລະ ຂໍ້ແຂງຂັນ 3 ຂໍ້ຂອງຂະແໜງການສືກສາ ແລະ ກິລາ ໃຫ້ມີເນື້ອໃນ, ມີບັນຍາກາດຟົດຟື້ນ ແລະ ເປັນຂະບວນກ້ວາງຂວາງ ໃນທົ່ວກະຊວງ. ສຳລັບກິລາທີຈັດການແຂ່ງຂັນໃນຄັ້ງນີ້ປະກອບ ມີ 5 ປະເພດ ຄື: ກິລາດຶງເຊືອກ, ຍ່າງ 3 ຂາ, ແລນສົ່ງໄມ້, ຄາບປີ່ງປອງ ແລະ ເຕະບານລະຫ່ວາງທີມຄະນະພັກ, ຄະນະນຳ ແລະ ທີມຕົວແທນ ສະຫະພັນແມ່ຍີງ. ເຊີງການແຂ່ງຂັນດັ່ງກ່າວ ແມ່ນໄດ້ຮັບການອຸປະຖຳນ້ຳດື່ມຈຳນວນ 60 ແກັດ, ເສື້ອຍືດ 60 ຜືນ ແລະ ນ້ຳຫວານ 5 ແກັດ ລວມມູນຄາ 5,5 ລ້ານກີບ ຈາກບໍລິສັດເບຍລາວຈຳກັດ ແລະ ບໍລິສັດ ວີສາຫະກິດໂຮງພິມສືກສາ ຊຸກຍູ້ນ້ຳດືມອີກ 20 ແກັດ ມູນຄາ 8 ແສນກີບ.
ຫລັງຈາກນັ້ນ ທ່ານ ນາງ ແສງເດືອນ ຫລ້າຈັນທະບູນ ໄດ້ກ່າວສະແດງຄວາມຍ້ອງຍໍຊົມເຊີຍ ແກ່ຄະນະສະຫະພັນແມ່ຍິງ ກະຊວງສຶກສາທິການ ແລະ ກິລາ ພ້ອມດ້ວຍເອື້ອຍນ້ອງແມ່ຍິງ 25 ຮາກຖານ ອ້ອມຂ້າງ ກະຊວງສຶກສາທິການ ແລະ ກິລາ ທີໄດ້ ສູມທຸກເຫື່ອແຮງ ກະກຽມເງື່ອນໄຂຕ່າງໆເຮັດໃຫ້ ການສ້າງຂະບວນການແຂ່ງຂັນກີລາ ໃນຄັ້ງນີ້ມີບັນຍາກາດຟົດຟື້ນ ແລະ ເບີກບານມວນຊືນ, ພ້ອມນັ້ນຍັງໄດ້ກ່າວເປີດພິທິການແຂ່ງຂັນກິລາ ສະຫລອງວັນແມ່ຍິງສາກົນ ຄົບຮອບ 104 ປີຢ່າງເປັນທາງການ.